Singles

***SINGLES*** (στιλιζαρισμένο και ως ***s1NgLEs***) είναι ο τίτλος μιας ελληνικής νεανικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 2004-2008. Το σενάριο υπέγραψε ο Γιώργος Φειδάς, ενώ τη σκηνοθεσία επιμελήθηκε ο Παναγιώτης Κράββας στον πρώτο κύκλο και ο Στέφανος Μπλάτσος στη συνέχεια. Η σειρά παρουσιάζει τις ζωές μιας παρέας νεαρών ανθρώπων, τις εργασιακές και τις μεταξύ τους σχέσεις, ερωτικές και κοινωνικές. Σε κάθε επεισόδιο περιγράφονται από τους ήρωες (κυριότερα από τη Ράνια), θεωρίες ζωής και βλέπουμε πως εφαρμόζεται στη ζωή του κάθε χαρακτήρα αλλά και του κοινωνικού του περιβάλλοντος, ενώ μέσα από τη σειρά θίγονται διάφορα κοινωνικά ζητήματα όπως η φιλία, η σεξουαλικότητα, η οικογένεια και κυριότερα οι σχέσεις των ανθρώπων στις μέρες μας. Βασικοί χαρακτήρες της σειράς είναι η Ράνια (Μαρία Σολωμού) και η Λίλα (Σάννυ Χατζηαργύρη). Σε κάθε κύκλο της σειράς το πρωταγωνιστικό καστ δέχεται αλλαγές με προσθήκη και αφαίρεση χαρακτήρων, με τους δύο παραπάνω ρόλους να παραμένουν στη σειρά από την αρχή μέχρι το τέλος της. Ηθοποιοί που πρωταγωνίστησαν στη σειρά είναι η Παναγιώτα Βλαντή, ο Μάξιμος Μουμούρης, ο Οδυσσέας Παπασπηλιόπουλος, ο Αντώνης Φραγκάκης, ο Άρης Σερβετάλης, ο Σωκράτης Πατσίκας, η Στέφη Πουλοπούλου και ο Γιώργος Χρυσοστόμου. Η σειρά σημείωσε τεράστια επιτυχία σε κάθε κύκλο επεισοδίων, με αποτέλεσμα να επαναπροβάλλεται σε επανάληψη από τον σταθμό πάρα πολύ συχνά.

## Επισκόπηση σειράς

## Παραγωγή
Ενώ ο πρώτος κύκλος της σειράς ήταν προγραμματισμένος να κάνει πρεμιέρα το φθινόπωρο του 2004 μαζί με τις υπόλοιπες σειρές του σταθμού, τα γυρίσματα καθυστέρησαν σημαντικά την παράδοση των επεισοδίων εξαιτίας των θεατρικών υποχρεώσεων των πρωταγωνιστών**. Έτσι, μεταφέρθηκε στο δεύτερο μισό της σεζόν 2004-2005 και έκανε πρεμιέρα στις 18 Ιανουαρίου του 2005 και ολοκληρώθηκε σε 21 επεισόδια στις 21 Ιουνίου του 2005. Η καλή πορεία της στα εβδομαδιαία τηλεβαρόμετρα και η αύξηση της δημοτικότητας της (ακόμα και μέσω του ηλεκτρονικού ιστότοπου που είχαν δημιουργήσει οι συντελεστές - πρωτοπόρο για την εποχή) έπεισε τον σταθμό να την ανανεώσει για δεύτερο κύκλο, ο οποίος όμως δεν προβλήθηκε την επόμενη σεζόν εξαιτίας της εγκυμοσύνης της Μαρίας Σολωμού στο τέλος του πρώτου κύκλου, αλλά και μερικών εσωτερικών προβλημάτων της παραγωγής. Έτσι, ολοκληρώθηκε διαφορετικά ο πρώτος κύκλος, γεγονός που ήταν αισθητό στα τελευταία 5 επεισόδια όπου η πλοκή άρχισε να εξελίσσεται βιαστικά αφού η σειρά κατέληξε να διαρκέσει μισή σεζόν με λιγότερα επεισόδια. Αυτό είχε ως αποτέλεσμα να ανασκευαστεί ο ρόλος της Ράνιας ως εγκύου και ένας μεγάλος αριθμός του καστ να αποχωρήσει εξαιτίας άλλων επαγγελματικών υποχρεώσεων των πρωταγωνιστών. Παρόλα αυτά, ο δημιουργός δεν έκανε ποτέ γνωστό πως σκεφτόταν να εξελίξει τη πλοκή αν ο δεύτερος κύκλος έβγαινε στον αέρα κανονικά την επόμενη σεζόν.

Τελικά, ο δεύτερος κύκλος με τίτλο ***Singles 2*** ξεκίνησε στις 4 Οκτωβρίου του 2006, με το πρωταγωνιστικό καστ να έχει υποστεί αλλαγές και τη σειρά να παρουσιάζει τη ζωή των ηρώων πέντε χρόνια μετά το τέλος του πρώτου κύκλου, και ολοκληρώθηκε σε 28 επεισόδια στις 20 Ιουνίου του 2007. Από τη δεύτερη σεζόν άλλαξε και ο σκηνοθέτης της σειράς.

Την επόμενη σεζόν προβλήθηκαν δύο κύκλοι επεισοδίων: ο τρίτος με τίτλο ***Singles 2 ½*** που ξεκίνησε στις 3 Οκτωβρίου του 2007 αποτελώντας τη συνέχεια της ιστορίας του *Singles 2* και ολοκληρώθηκε σε 11 επεισόδια στις 30 Ιανουαρίου του 2008, και ο τέταρτος και τελευταίος της σειράς με τίτλο ***Singles 3*** που ξεκίνησε στις 6 Φεβρουαρίου του 2008 και ολοκληρώθηκε οριστικά με 15 επεισόδια στις 11 Ιουνίου του 2008 ύστερα από συνολικά 75 επεισόδια.

** Υπάρχει δημοσιευμένο απόκομμα από τηλεοπτικό περιοδικό του 2005 που αναφέρει αυτές τις πληροφορίες, στο προφίλ της Σάννυς Χατζηαργύρη στο Facebook.

## Διανομή

*Μαρία Σολωμού ως Ρανια Κωνσταντακάτου (1ος-4ος κύκλος)
*Σάννυ Χατζηαργύρη ως Λιλά Στενή (1ος-4ος κυκλος)
*Παναγιώτα Βλαντή ως Μάρω Πετρόπουλος (1ος κύκλος)
*Άρης Σερβετάλης ως Φώτης Λαγουδάκης (2ος-4ος κυκλος)
*Οδυσσέας Παπασπηλιόπουλος ως Αρθούρος Παπαοικονόμου (1ος κύκλος)
*Μάξιμος Μουμούρης ως Ορέστης Στέργιου (1ος-3ος κυκλος)
*Αντώνης Φραγκάκης ως Λουκάς Σερέτης (1ος-4ος κυκλος)
*Σωκράτης Πατσίκας ως Μπίλλης Χατζηαντωνίου (2ος-4ος κυκλος)
*Στέφη Πουλοπούλου ως Κατερίνα Κουκουτσάκη (2ος-4ος κυκλος)
*Γιώργος Χρυσοστόμου ως Μάκης Χατζόγλου (2ος-4ος κυκλος)
*Γιώργος Σεϊταρίδης ως Νόντας Περιστερόπουλος (2ος κυκλος)
*Σταμάτης Ζακολίκος ως Σπύρος (1ος κύκλος)
*Τάσος Πυργιέρης ως Ηλίας (1ος, 3ος-4ος κυκλος)
*Βλάσης Φειδας ως Αγγελος Σερέτης (1ος-3ος κυκλος)
*Βαγγέλης Τάκος ως Παύλος Μαρκίδης (2ος-4ος κυκλος)
*Ελένη Καλλία ως Αγγελική Σερέτη (2ος-4ος κυκλος)
*Αντώνης Καρυστινός ως Τζέιμς Γουάιτ (3ος-4ος κυκλος)
*Παναγιώτης Μπουγιούρης ως Γιάννης Σερέτης (2ος-3ος κυκλος)

## Επεισόδια

### Α' Κύκλος (2004–2005)

* Προβαλλόταν κάθε Τρίτη στις 22:40.
* Δεν προβλήθηκε επεισόδιο στις 5/4/2005 λόγω μετάδοσης των Μουσικών Βραβείων Αρίων.

### Β' Κύκλος (2006–2007)

* Προβαλλόταν κάθε Τετάρτη στις 22:00 (επεισόδια 22-32) και στις 22:50 (επεισόδια 33-49).
* Δεν προβλήθηκε επεισόδιο στις 11/10/2006, 13/12/2006, 14/2/2007, 28/3/2007, 16/5/2007 και 6/6/2007 λόγω μετάδοσης ποδοσφαιρικού αγώνα.

### Γ' Κύκλος (2007–2008)

* Προβάλλονταν κάθε Τετάρτη στις 23:00 (επεισόδια 50-58) και στις 22:30 (επεισόδια 59-60).
* Κάθε επεισόδιο χωρίζεται σε δύο μέρη, έτσι κάθε επεισόδιο έχει δύο τίτλους.
* Δεν προβλήθηκε επεισόδιο στις 17/10/2007, 21/11/2007 και 5/12/2007 λόγω μετάδοσης ποδοσφαιρικού αγώνα.

### Δ' Κύκλος (2007–2008)

* Προβαλλόταν κάθε Τετάρτη στις 22:30.
* Τα τελευταία 4 επεισόδια προβλήθηκαν διπλά.
* Δεν προβλήθηκε επεισόδιο στις 26/3/2008 και 14/5/2008 λόγω μετάδοσης ποδοσφαιρικού αγώνα.

## Αποτελέσματα "The Twenty"
Το 2010, ο Γιώργος Καπουτζίδης για τα 20 χρόνια του Mega Channel παρουσίασε το *The Twenty*, όπου το *S1ngles* έχει διαπρέψει στις εξής κατηγορίες:

*Πιο Φευγάτος Ήρωας: Σάννυ Χατζηαργύρη (Λίλα) - Θέση 14
*Πιο Σέξυ Πρωταγωνιστής: Γιώργος Χρυσοστόμου (Μάκης) - Θέση 6
*Πιο Σέξυ Πρωταγωνιστής: Παναγιώτης Μπουγιούρης (Γιάννης) - Θέση 3
*Αγαπημένη Πρωταγωνίστρια Κωμωδίας: Παναγιώτα Βλαντή (Μάρω) - Θέση 5
*Αγαπημένος Πρωταγωνιστής Κωμωδίας: Γιώργος Χρυσοστόμου (Μάκης) - Θέση 6
*Το Πιο Αχτύπητο Δίδυμο: Σάννυ Χατζηαργύρη & Μαρία Σολωμού (Λίλα & Ράνια) - Θέση 13
*Αγαπημένη Κομεντί: S1ngles 2 ½ - Θέση 14
*Αγαπημένη Κομεντί: S1ngles 2 - Θέση 13
*Αγαπημένη Κομεντί: S1ngles 3 - Θέση 8
*Αγαπημένη Κομεντί: S1ngles - Θέση 6
*Καλύτερη Παρέα σε Σειρά: S1ngles - Θέση 6
*Πιο Σέξυ Πρωταγωνίστρια: Μαρία Σολωμού (Ράνια) - Θέση 10
*Πιο Σέξυ Πρωταγωνίστρια: Παναγιώτα Βλαντή (Μάρω) - Θέση 1
*Οι 50 Υποψηφιότητες με τις Περισσότερες ψήφους: Παναγιώτης Μπουγιούρης (Γιάννης) (85.196) - Θέση 1

## Παραπομπές


## Εξωτερικοί σύνδεσμοι
*

Singles
Κατηγορία:Ελληνικές κωμικές τηλεοπτικές σειρές